लोणी चहा

लोणी चहा किंवा बटर टी हे भुतान देशाचे एक उर्जावर्धक पेय आहे.

प्रास्ताविक
हा चहा भूतान देशात सगळीकडे उपलब्ध असतो. नेहमीच्या चहा पावडर, साखर आणि दूध घालून केलेल्या चहापेक्षा अगदी वेगळा असा हा चहा भूतानचे खास वैशिष्ट्य आहे. हा चहा याकचे लोणी ऊर्फ बटर आणि मीठ घालून बनविला जातो. ह्याला भूतान मध्ये बटर टी किंवा भुतानी चहा म्हणून ओळखले जाते. हा चहा सुजाण म्हणून ही ओळखला जातो. हा चहा दाट आणि खारट चव असलेला एखाद्या सूपासारखा असतो. नवख्या माणसाला चवीला तो प्रथम एकदम विचित्र वाटतो, परंतु एक चहाचा घोट घेतल्यानंतर तो आपल्याला उर्जा देणारा आणि म्हणूनच आवडायला लागतो.

परंपरा
भूतान किंवा लडाख मध्ये जिथे तुम्ही हिमालयातील उंच ठिकाणी असतात तिथे एकदम विरळ हवा असते आणि भोवतालच्या बर्फाच्छादित शिखरांवरून येणाऱ्या थंडगार गारठणाऱ्या वाऱ्यात ऊर्जा देणारा आणि ऊब निर्माण करणारा बटर चहा हा तुमचा तारणहार असतो. भूतान आणि लडाख मधील बौद्ध मठात, होमस्टे मध्ये, डोंगरातील लहान लहान गावात तेथील स्थानिक लोक तुमचे स्वागत बटर टी ने च करतात. त्यामधून त्यांच्या प्रेमाचा, अगत्याचा साक्षात अनुभव येतो.
महाराष्ट्र टाईम्स, रविवार पुरवणी,२४ ऑगस्ट २०२५

संदर्भ व नोंदी

वर्ग:चहा